(HOE TRU OSMOSE GESUIWERDE WATER KAN
HELP OM HOË BLOEDDRUK EN CHOLESTEROL
Hartsiektes eis vandag die meeste lewens. Twee groot gesondheidsrisiko’s wat tot hartsiektes kan aanleiding gee is hoë bloeddruk en hoë cholesterol. Hierdie toestande kan egter vermy word.
Cholesterol is ‘n wasagtige stof soos vet wat lipiedes genoem word en wat in selle en bloed voorkom. Dit word natuurlik deur die lewer geproduseer, maar van die ‘slegte’ cholesterol kom van die voedsel wat ons eet , hoofsaaklik diervette. Terwyl te veel cholesterol skadelik kan wees, is ‘n sekere hoeveelheid nodig vir liggaamsfunksies, soos om selwande to produseer en as boublokke vir die vervaardiging van verskeie hormone, byvoorbeeld sure en vitamien D.
Te veel cholesterol kan bloedvloei vertraag of blokkeer, wat aanleiding gee tot die verdikking en verharding van die aarwande; ‘n siekte wat arteriosklerose genoem word. Minder bloed vloei na die hart. Die hart kry minder suurstof wat kan lei tot borspyne, hartaanval of selfs die dood. Om cholesterolvlakke te verlaag is een van die beste maniere om die risiko van hartsiektes te verminder. Selfs as jou cholesterol naby aan die gewenste vlak is, naamlik 200 milligram per deciliter bloed, kan die cholesterolvlak nog afgebring word en die risiko van hartsiekte verlaag.
Water speel ‘n baie belangrike rol om die verstopping van die are te voorkom. Deur dus water te drink kan die bloed op ‘n natuurlike manier dunner gemaak word wat maak dat bloed egaliger gepomp word. Deur baie water te drink kan ‘n mens jou bloedweë skoon hou. Aangesien oefening saam met ‘n gesonde dieet ‘n belangrike rol speel om cholesterol te verminder moet mens water drink om watervlakke aan te vul. Inderwaarheid kan die inname van water jou metabolisme verhoog.
Vervolgens kyk ons na hoë bloeddruk, ook bekend as hipertensie. Bloeddruk verwys na die bloed wat teen die aarwande druk wanneer dit deur die liggaam vloei. Net soos lug in ‘n motorband, vul bloed die are tot ‘n sekere kapasiteit, en enigiets bo daardie kapasitiet kan skadelike gevolge hê. (Net soos te hoë druk in jou motor se bande.) Net soos hoë cholesterol kan hoë bloeddruk gesonde are bedreig en lei tot toestande wat lewe bedreig, soos hartsiektes en beroerte. Wat dit vreesaanjaend maak is dat daar geen werklike simptome is voor dit te laat is nie, wat die rede is waarom hoë bloeddruk bekend staan as die stille moordenaar.
Hipertensie kan op verskillende maniere bestry word, byvoorbeeld deur op te hou rook, op te hou alkohol gebruik en oorgewig te bestry. Water kan ook help om hoë bloeddruk te verlaag aangesien die bloed hoofsaaklik uit water bestaan. Indien watervlakke daal kan bloeddruk be?nvloed word. Dus, deur elke dag genoeg water te drink kan die hart gesond gehou word.
Die niere suiwer die bloed. Indien bloedvloei na die niere beperk word deur te min water of hoë bloeddruk sal die niere dink dat die liggaam te min water het, en sal die boodskap na die brein stuur dat are en slagare saamgetrek moet word, wat die bloeddruk nog verder sal verhoog.
Hartsiekte is vandag ‘n ernstige saak. Die twee grootste oorsake vir hartsiektes is hoë bloeddruk en hoë cholesterol. Deur genoeg water te drink kan beide hierdie siektes bestry word.